ddrg/super_eurlex huggingface dataset:
1.

vyzýva Európsku radu, Radu a Komisiu, aby: a) bezodkladne iniciovali proces stanovenia priorít pre nasledujúci viacročný program PSBS na obdobie rokov 2010 – 2014 na základe ambiciózneho a koherentného prístupu, ktorý by prekonal ministerský spôsob uvažovania a ktorý by čerpal z cieľov a zásad stanovených v Charte základných práv Európskej únie, b) sa pripojili k Európskemu parlamentu v jeho dialógu s národnými parlamentmi o prioritách na obdobie rokov 2010 – 2014 pri zohľadnení problémov, ktoré sa vyskytli pri realizácii Tamperského a Haagskeho programu, prác uskutočnených v rámci Rady a úvodných strategických ukazovateľov Európskej rady týkajúcich sa prisťahovalectva, azylu a začleňovania; táto úvodná fáza dialógu by sa mala ukončiť počas výročnej rozpravy Európskeho parlamentu o pokroku dosiahnutom v PSBS v roku 2008 a následne vyústiť do vydania oznámenia Komisie, pričom novozvolený Európsky parlament a Európska rada prijmú vo vhodnom čase konečné znenie tohto programu, c) schválili s Európskym parlamentom zoznam textov alebo návrhov, ktoré sa majú alebo by sa mali prednostne prijať pred tým, ako nadobudne platnosť Lisabonská zmluva a v každom prípade do konca súčasného volebného obdobia Európskeho parlamentu, d) dosiahli pokrok v rokovaniach o návrhoch o policajnej a justičnej spolupráci (ktoré budú predmetom spolurozhodovacieho postupu) hľadaním politickej dohody s Európskym parlamentom a zabezpečiť, ihneď ako sa dosiahne táto dohoda: — buď odloženie ich formálneho prijatia do nadobudnutia platnosti Lisabonskej zmluvy, — alebo aby Rada prijala rozhodnutia alebo rámcové rozhodnutia v tejto otázke na základe súčasného znenia Zmluvy o EÚ a aby zároveň súhlasila s ich opätovným prijatím na základe Zmluvy o EÚ zmenenej a doplnenej Lisabonskou zmluvou, čo by umožnilo Súdnemu dvoru vykonávať súdnu kontrolu v plnej miere; ak už došlo k dosiahnutiu politickej dohody, Európsky parlament by mohol súhlasiť s tým, že sa opätovne neotvoria rokovania o obsahu, ako je tomu v prípade postupu prijímania oficiálnych kodifikácií (3);
6.

domnieva sa, že komunitné médiá prispievajú k dosiahnutiu cieľa, ktorým je zvýšenie mediálnej gramotnosti občanov prostredníctvom ich priameho zapojenia do tvorby a distribúcie ich obsahu, a vyzýva školské komunitné zariadenia, aby u mladých ľudí budovali občianske povedomie, zvyšovali mediálnu gramotnosť a rozvíjali zručnosti, ktoré by sa dali ďalej využívať pri zapájaní sa do činnosti komunitných médií;
G.

keďže smernice sa javia ako primerané právne nástroje na riešenie potrebných otázok v súvislosti so zaisťovacími fondmi a private equity; keďže smernici o transparentnosti zaisťovacích fondov a private equity by mala predchádzať analýza a hodnotenie vplyvu platných právnych predpisov členských štátov a EÚ na zaisťovacie fondy a private equity; keďže takáto legislatíva by mala byť východiskom harmonizácie; a keďže platná právna úprava si možno vyžaduje úpravy, no malo by sa zabrániť zmenám, ktoré by zaviedli neopodstatnené rozdielnosti,
24.

ďalej žiada členské štáty, miestne subjekty a školské orgány, aby monitorovali a zlepšovali kvalitu a výživové normy jedál v školách a materských školách a to aj prostredníctvom osobitných školení a usmernení pre zamestnancov stravovacích zariadení, kontroly kvality dodávateľov a usmernení pre zdravé stravovanie v jedálňach; zdôrazňuje význam prispôsobovania veľkosti porcií potrebám a pridávania ovocia a zeleniny do týchto jedál; žiada rozšíriť vzdelávanie v oblasti vyváženej výživy a podporuje upustenie od predaja potravín a nápojov s vysokým obsahom tuku, soli a cukru a s nízkou výživnou hodnotou na školách; naopak, zasadzuje sa o väčšiu dostupnosť čerstvého ovocia a zeleniny na predajných miestach; vyzýva príslušné orgány, aby zabezpečili aspoň tri školské vyučovacie hodiny týždenne venované fyzickej aktivite v súlade s cieľmi vyššie uvedenej Bielej knihy o športe a žiada tieto orgány, aby poskytli plány na výstavbu nových športových zariadení pre verejnosť prístupných pre telesne postihnuté osoby a aby zachovali existujúce športové zariadenia na školách; víta, že prípadný projekt „Ovocie na školách“ by mala finančne podporovať EÚ, podobne ako je to v prípade súčasného programu mlieka na školách; vyzýva, aby sa našli riešenia s cieľom pokračovať v bezplatnej distribúcii ovocia a zeleniny školám a charitatívnym inštitúciám počas roku 2008, ako to požadovali niektoré členské štáty, kým sa od 1. januára 2009 začne uplatňovať program týkajúci sa ovocia na školách
M.

keďže sa javí ako užitočné, aby sa inštitúcie dohodli na štandardnom znení ustanovení umožňujúcich prijatie delegovaných aktov, ktoré by Komisia pravidelne zahŕňala do návrhu legislatívneho aktu, pričom by si zákonodarné orgány ponechali právo zmien a doplnení; keďže je nevyhnutné pristúpiť v spolurozhodovacom postupe k prijatiu predpisu, ktorým by sa ustanovil mechanizmus umožňujúci členským štátom kontrolu vykonávacích aktov v súlade s článkom 291 Zmluvy o fungovaní Európskej únie,
11.

uznáva dôležitosť neustáleho zapájania učiteľov do pracovných a diskusných skupín týkajúcich sa ich výučbovej činnosti; domnieva sa, že túto činnosť by mali podporovať mentori a školské úrady; domnieva sa, že zapojenie sa do kritického posudzovania výučbového procesu by malo vyvolať väčší záujem o prácu učiteľov a mal by sa tým zlepšovať ich výkon;
25.

vyjadruje poľutovanie nad skutočnosťou, že v balíku oznámení Komisie o účinnosti pomoci (KOM(2008)0177) sa nespomína únik kapitálu ako rizikový faktor pre ekonomiky rozvojových krajín; upozorňuje na to, že únik kapitálu vážne poškodzuje rozvoj trvalo udržateľných hospodárskych systémov v rozvojových krajinách a poukazuje na to, že daňové úniky každoročne stoja rozvojové krajiny viac, než získajú formou ODA; vyzýva Komisiu, aby do svojich politík zahrnula opatrenia na predchádzanie úniku kapitálu tak, ako sa to požaduje v konsenze z Moterrey vrátane otvorenej analýzy príčin úniku kapitálu, s cieľom ukončiť daňové raje, z ktorých niektoré sa nachádzajú v EÚ alebo ktoré fungujú v úzkej spojitosti s členskými štátmi;
24.

zdôrazňuje, že trojstupňový systém (bakalársky, magisterský a doktorský stupeň) by mohol byť flexibilnejší, najmä ak by sa pre prvý a druhý cyklus uplatňoval systém „4 + 1“ namiesto systému „3 + 2“; pri niektorých typoch štúdia by to mohlo byť vhodnejšie riešenie, ktoré by umožnilo väčšiu mobilitu absolventov a ich možnosť zamestnať sa
P.

keďže pojem verejná listine neexistuje v systémoch zvykového práva (common law), najmä v právnych systémoch Anglicka, Walesu či škandinávskych krajín; keďže v Anglicku a vo Walese existujú právnici (solicitors), ktorí vykonávajú funkciu notárov, ako aj profesionálni notári (scrivener notaries), avšak títo právnici nemôžu vyhotovovať verejné listiny a majú právomoc iba v oblasti overovania podpisov, je vhodné, aby sa pri prijímaní akýchkoľvek právnych predpisov týkajúcich sa európskych verejných listín prijali opatrenia s cieľom vyhnúť sa možným nejasnostiam v tomto smere; keďže v dôsledku toho musia byť prijaté potrebné opatrenia na zabezpečenie toho, aby v krajinách, v ktorých občania nemajú možnosť vyhotovenia verejných listín, nebolo možné používať listiny tohto typu na obídenie postupov stanovených v právnych systémoch týchto krajín (napríklad postup certifikácie); keďže Komisia by mala začať zodpovedajúcu informačnú kampaň s cieľom upriamiť pozornosť osôb vykonávajúcich právne profesie v členských štátoch, v ktorých neexistujú verejné listiny, a keďže by sa malo vykonať všetko pre to, aby sa zabezpečilo, že osoby vykonávajúce právne profesie v krajinách zvykového práva poznajú náplň práce verejných úradníkov v krajinách so systémom občianskeho práva a prípadné výhody, najmä čo sa týka právnej istoty, ktoré pre ich klientov vyplývajú z používania verejných listín v transakciách, ktoré si želajú uzatvoriť v krajinách, kde tento typ nástroja existuje; keďže táto skutočnosť zdôrazňuje potrebu vytvorenia transeurópskych sietí právnych profesií, vypracovania informačných kampaní a informačných dokumentov a zavedenia spoločného odborného vzdelávania, ktorú už viackrát vyjadril Výbor pre právne veci Európskeho parlamentu, a Komisia sa vyzýva, aby tieto aktivity podporovala,
35.

vyjadruje poľutovanie nad skutočnosťou, že volebné orgány neriešili obavy tých občanov Bosny a Hercegoviny, ktorí sa počas vojny odsťahovali do zahraničia, ale napriek tomu chcú uplatňovať svoje právo voliť; je presvedčený o tom, že riešenie by sa malo nájsť v dobrej spolupráci so susednými krajinami s cieľom umožniť týmto občanom zaregistrovať sa;
22.

vyzýva Komisiu, aby pozvala súkromný sektor, aby sa stal blízkym partnerom globálnej aliancie, pretože uznáva, že verejné finančné prostriedky by mohli byť katalyzátorom pri stimulovaní investícií a zabezpečovaní prístupu k trhom a technológiám; výslovne nabáda Komisiu, aby investovala do rozvíjajúcich sa modelov verejno-súkromného partnerstva v kľúčových oblastiach, ako je zabezpečenie dodávok vody a budovanie infraštruktúry v citlivých oblastiach, v ktorých sú v súčasnosti značné medzery vo financovaní, a to vzhľadom na skutočnosť, že zmena klímy ovplyvňuje mnohé oblasti politiky (prístup k vode, verejné zdravie, dodávky energie) vyžadujúce zásah štátnych a miestnych orgánov; pripomína, že prioritou EÚ by malo byť posilnenie kapacity na verejné činnosti v týchto oblastiach;
8.

vyzýva vlády v regióne, Misiu OSN v Konžskej demokratickej republike (MONUC) a ďalšie medzinárodné pozorovateľské vlády podieľajúce sa na mierových rozhovoroch, aby sledovali a zverejňovali pohyb LRA pomocou intenzívneho monitorovania regionálnych hraníc a aby monitorovali a zablokovali tok zbraní a iných dodávok armáde LRA; požaduje vypracovanie efektívnych plánov na vykonanie zatykačov ICC, pričom by sa malo minimalizovať nebezpečenstvo pre životy civilného obyvateľstva a pričom by sa nemala použiť neprimeraná sila, a to aj v spolupráci s MONUC;
28.

žiada účinné opatrenia na boj proti odolnosti voči antibiotikám vrátane opatrení, na základe ktorých by antibiotiká boli len na predpis, ako aj usmernení na zníženie množstva predpisovaných antibiotík, ktoré by ich obmedzili len na prípady, kedy je ich použitie skutočne nevyhnutné, vrátane úsilia o zlepšenie testovania s cieľom podporovať opatrnejšie používanie antibiotík a, kde to je vhodné, hygienických noriem; žiada, aby sa venovala osobitná pozornosť baktérii staphylococcus aureus rezistentnej voči meticilínu (MRSA); pripomína, že ECDC by malo monitorovať a vyhodnocovať uplatňovanie usmernení a noriem;
AA.

keďže by sa do jesene 2008 mala zostaviť skupina odborníkov, ktorá by pozostávala zo zástupcov rozličných zainteresovaných subjektov, ako sú orgány dohľadu, regulačné orgány a zástupcovia priemyselných odvetví, a ktorá by vypracovala dlhodobejšiu víziu pre oblasť dohľadu; keďže úlohou tejto skupiny by malo byť vypracovanie projektu a plánu postupu zásadnejšej dlhodobej reformy smerujúcej k úplnej inštitucionálnej integrácii; keďže okrem štruktúry finančného dohľadu by sa skupina mala zaoberať aj aspektmi, ako je jednotný súbor pravidiel finančného dohľadu, systém ochrany vkladov a spoločný systém platobnej neschopnosti, ktoré zodpovedajú integrovanému finančnému systému a systému dohľadu,
11.

pripomína spojitosť medzi zmenou klímy, nedostatkom vody a suchom a integrovanou územnou starostlivosťou zameranou na zachovanie a ochranu miestnych vodných zdrojov a vyjadruje vážne obavy v súvislosti s ich možným vplyvom na verejné zdravie; žiada, aby sa pri navrhovaní politík na boj proti zmene klímy vzal na vedomie ich vplyv na vodné zdroje; žiada vypracovať hĺbkovú štúdiu o vzájomnej súvislosti medzi rozvojom biopalív a dostupnosťou vodných zdrojov; podobne žiada vypracovať osobitné hodnotenie vplyvu zariadení s vysokou spotrebou vodných zdrojov; zdôrazňuje potrebu zaradiť otázku vody do všetkých oblastí politiky a pristupovať k jej riešeniu skutočne integrovane so zahrnutím všetkých finančných a právnych nástrojov EÚ; zdôrazňuje, že do tohto procesu by sa mali zapojiť všetky politické úrovne (celoštátna, regionálna i miestna);
30.

poukazuje na dôležitú úlohu, ktorú zohrali sociálni partneri v mnohých členských štátoch pri potláčaní nelegálnej práce, a vyzýva Komisiu a členské štáty, aby v tomto boji poskytli úniám zamestnávateľov a odborom viac podpory a podnetov; so znepokojením poukazuje na to, že pracovníci, ktorí sú nelegálne zamestnaní, často zisťujú, že sa na nich nevzťahujú dôležité právne predpisy zaručujúce ochranu zdravia a bezpečnosť pri práci, zákony o minimálnej mzde a že im je odopieraná možnosť vstúpiť do odborových organizácií; žiada najmä lepšie presadzovanie platných právnych predpisov upravujúcich minimálnu mzdu v každom členskom štáte a nalieha na tie členské štáty, ktoré v súčasnosti nemajú primeranú minimálnu mzdu, aby zvážili jej schválenie v spolupráci so sociálnymi partnermi a v súlade s vnútroštátnou praxou;
7.

vyzýva v tejto súvislosti vládu Bieloruska, aby v budúcnosti zorganizovala skutočne demokratické voľby v súlade s medzinárodnými demokratickými normami tým, že zavedie určité zmeny do volebnej legislatívy a praxe, napríklad: a) vytvorí spravodlivé podmienky a príležitosti na to, aby všetci kandidáti mohli viesť skutočnú volebnú kampaň; b) zabezpečí, aby všetky strany, ktoré sa zúčastňujú na voľbách, mali zástupcov na všetkých úrovniach volebných komisií, a najmä na úrovni obvodných volebných komisií; c) zabezpečí, aby sčítanie hlasov vylúčilo všetky pochybnosti o možnosti podvodov v tomto procese; d) zruší predbežné hlasovanie alebo aspoň zabezpečí, aby sa skôr odovzdané hlasy sčítavali oddelene od normálne odovzdaných hlasov a aby sa výsledky predbežného hlasovania zaznamenávali v osobitných volebných protokoloch;
D.

keďže neuzavretie kola rokovaní z Dauhy by mohlo prispieť k súčasnej svetovej hospodárskej neistote a mohlo by ohroziť dôveryhodnosť multilaterálneho obchodného systému, výsledkom čoho by bol posun k dvojstranným a regionálnym obchodným dohodám,
15.

navrhuje, aby bola Komisia pripravená pristúpiť k začatiu medzinárodných rokovaní zameraných na prijatie medzinárodnej dohody na ochranu Arktídy, ktorej zdrojom inšpirácie by bola dohoda o Antarktíde v znení Madridského protokolu podpísaného v roku 1991, ale ktorá by rešpektovala základný rozdiel spočívajúci v zaľudnenosti Arktídy a následné práva a potreby obyvateľstva a národov arktického regiónu; domnieva sa však, že ako minimálne východisko by sa takáto dohoda mala vzťahovať aspoň na neobývanú oblasť v strede arktického oceánu, na ktorú si nerobí nárok žiadna krajina;
4.

domnieva sa, že monitorovacia skupina by mala odrážať rovnováhu najvýznamnejších menových oblastí sveta, kultúrnu rozmanitosť a záujmy rozvinutých aj rozvíjajúcich sa hospodárstiev, rovnako ako aj medzinárodných inštitúcií, ktoré musia plniť požiadavky a nesú voči verejným orgánom zodpovednosť, a mali by zohrávať aktívnu úlohu v oblasti podpory transparentnosti finančného výkazníctva a rozvoja a účinného fungovania kapitálových trhov, ako aj zamedzovania procyklickým účinkom a zabezpečovania stability finančného trhu a predchádzania systémovým rizikám; domnieva sa, že do monitorovacej skupiny by sa mal začleniť aj Bazilejský výbor pre bankový dohľad; so súhlasom berie na vedomie návrh, že členmi monitorovacej skupiny by zo začiatku mali byť: — príslušný člen Komisie, — predseda Výboru pre nové trhy Medzinárodnej organizácie komisií pre cenné papiere (IOSCO), — predseda technického výboru IOSCO (alebo podpredseda alebo dezignovaný predseda výboru pre cenné papiere v prípade, že predseda regulačného orgánu EÚ pre cenné papiere, komisár Agentúry pre finančné služby Japonska alebo predseda Úradu pre reguláciu akciových trhov USA je predsedom technického výboru IOSCO), — komisár Agentúry pre finančné služby Japonska, — predseda Úradu pre reguláciu akciových trhov USA a — predseda Bazilejského výboru pre bankový dohľad;
5.

pripomína svoju pozíciu v prvom čítaní z 18. júna 2008 o návrhu smernice Európskeho parlamentu a Rady, ktorou sa mení a dopĺňa smernica 2003/54/ES o spoločných pravidlách pre vnútorný trh s elektrickou energiou (3) a z 9. júla 2008 o návrhu smernice Európskeho parlamentu a Rady, ktorou sa mení a dopĺňa smernica 2003/55/ES o spoločných pravidlách pre vnútorný trh so zemným plynom (4); domnieva sa, že Komisia by mala predložiť oznámenie o riešení energetickej chudoby v EÚ; vyzýva členské štáty, aby prijali vnútroštátne vymedzenia pojmu energetická chudoba a vypracovali národné akčné plány na odstránenie energetickej chudoby; vyzýva Komisiu, aby monitorovala a koordinovala údaje, ktoré poskytli členské štáty, a zabezpečila, že sa budú dodržiavať povinnosti súvisiace so zabezpečovaním univerzálnych a verejných služieb
12.

zastáva názor, že hoci by hodnotenie výsledkov malo primárne slúžiť ako podnet pre členské štáty k včasnej a správnej transpozícii predpisov, súčasne by sa mohlo ďalej vyvíjať ako nástroj, ktorý by tvorcom politiky pomáhal pri identifikovaní prekážok a určovaní oblastí, v ktorých sú potrebné nové iniciatívy; vyzýva Komisiu, aby rozšírila a prehĺbila rozsah informácií a ukazovateľov uvedených v hodnotení výsledkov okrem iného z hľadiska kvality, sociálnych podmienok pracovníkov, ako aj vplyvu na životné prostredie a zmenu klímy;
6.

konštatuje, že v súčasnosti väčšina členských štátov zaostáva za ostatnými rozvinutými krajinami z hľadiska investícií do komunikačných infraštruktúr novej generácie, a zdôrazňuje, že dosiahnutie prvenstva v rozvoji širokopásmovej komunikácie a internetu je rozhodujúce pre konkurencieschopnosť a súdržnosť EÚ na medzinárodnom poli, najmä pokiaľ ide o rozvoj interaktívnych digitálnych platforiem a poskytovanie nových služieb, napr. elektronického obchodu, elektronickej zdravotnej starostlivosti, elektronického vzdelávania a elektronickej štátnej správy; zdôrazňuje, že na vnútroštátnej úrovni a na úrovni EÚ by sa mali poskytnúť väčšie investície na podporu uvádzania inovatívnych produktov a služieb do prevádzky; zdôrazňuje, že úsilie na zabezpečenie prístupu k širokopásmovým službám by sa nemalo zamerať len na digitálnu dividendu
17.

zdôrazňuje, že vyrovnávacie platby pre horské oblasti (najmä v stredohorských a vysokohorských oblastiach) by sa mali naďalej poskytovať a mali by aj v budúcnosti slúžiť výhradne na vyrovnanie trvalého znevýhodnenia vyplývajúceho z prírodných podmienok a dodatočných nákladov vyplývajúcich z ťažkostí spojených s takýmto poľnohospodárstvom, a tiež zdôrazňuje, že takéto platby sú odôvodnené aj dlhodobo, a to vzhľadom na nedostatočné možnosti alternatívnej výroby a že úplným odstránením väzby na výrobu by dochádzalo k systematickému obmedzovaniu činnosti, ktoré by malo vplyv na všetky odvetvia; zdôrazňuje, že potreby horských oblastí nie je možné uspokojiť len financovaním rozvoja vidieka
4.

opakuje, že súbežne s prijatím spoločnej pozície by sa okrem iného mali prijať tieto opatrenia: a) zabraňovanie nezodpovednému transferu zbraní dôsledným uplatňovaním kritérií kódexu tak na spoločnosti, ako aj na národné ozbrojené sily, b) zabraňovanie nezákonnému obchodu so zbraňami leteckou alebo lodnou dopravou, zlepšovanie a vykonávanie kontroly sprostredkúvania predaja vyzvaním všetkých členských štátov, aby do svojich vnútroštátnych právnych predpisov zapracovali literu a ducha spoločnej pozície Rady 2003/468/SZBP z 23. júna 2003 o kontrole sprostredkúvania predaja zbraní (1), ak tak doteraz neurobili, c) urýchlené vyšetrenie nedávnych obvinení z porušenia zbrojného embarga, d) zabraňovanie predaju zbraní zozbieraných počas operácií Európskej bezpečnostnej a obrannej politiky a v rámci reformy bezpečnostného sektora a ďalších iniciatív EÚ súkromným sprostredkovateľom a ich transferu do iných regiónov ozbrojených konfliktov alebo napätia, e) zvyšovanie transparentnosti a kvality údajov, ktoré členské štáty EÚ predkladajú v kontexte výročnej správy o kódexe správania;
24.

zastáva názor, že transpozícia by sa mala dôsledne a aktívne sledovať, aby sa zabránilo odlišným výkladom a ukladaniu dodatočných požiadaviek na vnútroštátnej úrovni (tzv. gold-plating); želá si, aby Komisia zohrávala pri transpozícii aktívnu úlohu spolu s orgánmi dohľadu a skupinami odborníkov, a to tak na úrovni Spoločenstva, ako aj na vnútroštátnej úrovni, pretože včasná analýza môže zamedziť omeškaniam a zbytočnému zaťaženiu podnikov; vyzýva Komisiu, aby preskúmala, aké kroky by mohli byť podniknuté proti ukladaniu dodatočných požiadaviek na vnútroštátnej úrovni, vrátane zavedenia práva občanov na priamu žalobu; vyzýva na následné posudzovanie vplyvu, pri ktorom by sa analyzovalo skutočné uplatňovanie rozhodnutí na vnútroštátnej a miestnej úrovni; podporuje uplatňovanie predpisov čoraz primeranejším spôsobom; opätovne navrhuje, aby Európsky parlament stanovil vhodný transpozično-monitorovací postup v úzkej spolupráci so svojimi národnými partnermi;
4.

domnieva sa, že pracovný program medziinštitucionálnej skupiny by mal zahŕňať predovšetkým tieto body: — uvedenie oblastí, na ktoré sa bude zameriavať horizontálne hodnotenie, ktoré by Komisia mala uskutočniť do konca roku 2009, — stanovenie objektívnych kritérií, ktoré umožnia vyhodnotiť potrebu existencie agentúr berúc do úvahy prípadné alternatívne riešenia, — pravidelné, koordinované a súdržné vyhodnocovanie práce agentúr a výsledkov, ktoré dosiahli, vrátane vonkajšieho hodnotenia najmä prostredníctvom analýzy efektívnosti nákladov, — posúdenie toho, či je výkon príslušných úloh prostredníctvom agentúry hospodárnejší ako ich výkon prostredníctvom samotných oddelení Komisie, — vyhodnotenie možných strát prínosov, v dôsledku výkonu niektorých činností regulačnými agentúrami a nie pracoviskami Komisie, — prijatie opatrení na posilnenie transparentného fungovania agentúr, najmä prostredníctvom zblíženia ich základných štrukturálnych charakteristík, — stanovenie hraníc pokiaľ ide o nezávislosť a kontrolu agentúr, a to najmä formy a rozsahu zodpovednosti Komisie za ich činnosti zohľadňujúc skutočnosť, že stupeň zodpovednosti Komisie nesmie prekročiť mieru, v ktorej Komisia vykonáva skutočný vplyv nad činnosťami agentúr ako takými, — vymenovanie zástupcov Rady a Komisie do orgánov dohľadu nad agentúrami a vypočutie kandidátov pred príslušným výborom Európskeho parlamentu, — vymenovanie výkonných orgánov agentúr, najmä ich riaditeľov, a spresnenie úlohy Európskeho parlamentu v tomto procese, — potrebu štandardného prístupu agentúr pokiaľ ide o prezentáciu ich činností v príslušnom rozpočtovom roku a výkazy a správy týkajúce sa rozpočtového a finančného hospodárenia, — štandardná požiadavka na riaditeľov všetkých agentúr vypracovať a podpísať vyhlásenie o vierohodnosti spolu s prípadnými výhradami, — harmonizovaný model pre všetky agentúry a satelitné orgány, ktorý jasne rozlišuje: — výročnú správu určenú pre široké publikum, ktorá sa týka operácií, činností a dosiahnutých výsledkov orgánu, — účtovné závierky a správu o plnení rozpočtu, — správu o činnosti, ktorá vychádza zo správ o činnosti predkladaných generálnymi riaditeľmi Komisie, — vyhlásenie o vierohodnosti podpísané riaditeľom orgánu spolu so všetkými výhradami alebo pripomienkami, o ktorých sa domnieva, že je vhodné na ne upozorniť orgán udeľujúci absolutórium, — vymedzenie zásady určovania, či a do akej miery by mali byť poplatky a platby zdrojom financovania agentúr, — uskutočňovanie pravidelných hodnotení toho, či sú existujúce agentúry potrebné, a stanovenie kritérií, na základe ktorých sa rozhodne, kedy regulačná agentúra splnila svoj cieľ a možno jej činnosť ukončiť;
11.

schvaľuje vytvorenie „jednotky pre finančné krízy“ a žiada Komisiu, aby v krátkom čase schválila podmienky jej fungovania a spolupráce s ustanovenou skupinou na vysokej úrovni; dôrazne kritizuje, že Európsky parlament nemá v tejto krízovej jednotke účasť; podporuje vytvorenie výkonnejšieho systému včasného varovania, ktorý by riadila Komisia a ECB a ktorý by mal koordinačné a výkonné právomoci a na ktorom by sa mali zúčastňovať výbory 3. úrovne;
28.

konštatuje, že je dôležité, aby pravidlá na trhu práce EÚ boli transparentné a rovnocenné pre všetkých, ale tiež to, že rôzne politické tradície sťažujú dosiahnutie modelu jednotného trhu práce; domnieva sa preto, že tam, kde to má pre niektoré členské štáty osobitné dôsledky, malo by sa na vnútroštátnej úrovni vykonať podrobné hodnotenie vplyvu uvedených rozhodnutí na základe konzultácií so sociálnymi partnermi;